Public procurement notice: Additional Information
Published: 2017-04-20
Buyer: Hrvatske vode, pravna osoba za upravljanje vodama
Country: HR
Region: Brodsko-posavska županija
Contract type: Services
Procedure: Open procedure
CPV classification: 71322000: Civil engineering design services
Submission deadline: 2017-05-09
Award criteria: Lowest price

Technical requirements: 4.3.1. Svaki ponuditelj mora u postupku javne nabave dokazati svoju tehničku i stručnu sposobnost, što dokazuje:
— popisom ugovora o istim ili sličnim uslugama izvršenih u godini u kojoj je započeo postupak javne nabave i tijekom 3 godine koje prethode toj godini. Popis ugovora sadrži iznos, datum pružene usluge i naziv druge ugovorne strane (Prilog I). Ako je druga ugovorna strana naručitelj u smislu Zakona o javnoj nabavi, popis kao dokaz o uredno pruženoj usluzi sadrži ili mu se prilaže najmanje 1 potvrda potpisana ili izdana od naručitelja (koja sadrži: iznos pružene usluge, datum pružene usluge, naziv druge ugovorne strane i predmeta ugovora), za 1 ili više ugovora, za koje je zbrojeni iznos pruženih usluga jednak ili veći od procijenjene vrijednosti nabave. Ako je druga ugovorna strana privatni subjekt, popis kao dokaz o uredno pruženoj usluzi sadrži ili mu se prilaže najmanje 1 potvrda tog subjekta (koja sadrži: iznos pružene usluge, datum pružene usluge, naziv druge ugovorne strane i predmeta ugovora), a u nedostatku iste vrijedi izjava gospodarskog subjekta uz dokaz da je potvrda zatražena, za 1 ili više ugovora, za koje je zbrojeni iznos pruženih usluga jednak ili veći od procijenjene vrijednosti nabave. Naručitelj zadržava pravo izravno od druge ugovorne strane zatražiti provjeru istinitosti potvrde.
Popis ugovora o istim ili sličnim uslugama izvršenih u godini u kojoj je započeo postupak javne nabave i tijekom 3 godine koje prethode toj godini mora sadržavati kumulativno sve minimalne uvjete tehničke sposobnosti navedene niže u ovoj točki (od stavka A do stavka D) i to na način da se barem polovica iznosa minimalne tražene vrijednosti ugovora odnosi na stavku A ove točke.
A) izrada idejnih i/ili glavnih projekata građenja temeljem kojih je ishođena lokacijska dozvola ili odgovarajući upravni akt ili je podnesen zahtjev za ishođenje istog, u smislu Zakona o prostornom uređenju (NN br. 153/13) i Zakona o gradnji (NN br. 153/13) vodnih građevina na koje upućuje članak 22. Zakona o vodama (Narodne novine br. 153/09, 63/11, 130/11, 56/13 i 14/14) ili jednakovrijedno, u dijelu koji se odnosi na:
— brane s akumulacijama, gdje je visina pregrade od dna korita vodotoka do krune pregrade 10 m ili više i gdje je duljina potopljene dionice vodotoka kod maksimalne kote vodostaja 5 km ili više,
— retencije i druge pripadajuće im građevine, gdje je visina pregrade od dna korita vodotoka do krune pregrade 10 m ili više i gdje je duljina potopljene dionice vodotoka kod maksimalne kote vodostaja 5 km ili više.
B) izrada geodetske projektne podloge za izradu idejnih i/ili glavnih projekata zahvata građenja u smislu Zakona o prostornom uređenju (NN br. 153/13) i Zakona o gradnji (NN br. 153/13) vodnih građevina na koje upućuje članak 22. Zakona o vodama (Narodne novine br. 153/09, 63/11, 130/11, 56/13 i 14/14) ili jednakovrijedno;
C) izrada geodetskog projekta kao sastavnog dijela idejnog i/ili glavnog projekta za lokacijsku odnosno građevinsku dozvolu, usklađenog sa Zakonom o prostornom uređenju (NN br. 153/13), Zakonom o gradnji (NN br. 153/13) i Pravilnikom o geodetskom projektu (NN br. 12/14 i 56/14) ili jednakovrijedno;
D) Izrada geomehaničke projektne podloge (geomehaničkog elaborata/izvještaja o provedenim istražnim radovima i laboratorijskim ispitivanjima) za izradu idejnih projekata zahvata građenja u smislu Zakona o prostornom uređenju (NN br. 153/13) i Zakona o gradnji (NN br. 153/13) vodnih građevina na koje upućuje članak 22. Zakona o vodama (Narodne novine br. 153/09, 63/11, 130/11, 56/13 i 14/14) ili jednakovrijedno.
Za svaku od prethodno navedenih grupa usluga (A, B, C i D) mora biti dostavljena najmanje 1 potvrda druge ugovorne strane o uredno izvršenom ugovoru u godini u kojoj je započeo postupak javne nabave i tijekom 3 godine koje prethode toj godini.
Obrazloženje: Projekt „Izgradnja brane Brodarci na Kupi s pripadajućim objektima i uspornim nasipima uz Kupu i Dobru, rekonstrukcija dijelova kanala Kupa – Kupa i pripadajućih nasipa te izgradnja ustave Šišljavić, obodnih nasipa retencije i ostalih regulacijskih građevina u području retencije Kupčina” je s obzirom na ukupnu duljinu zahvata vrlo opsežan zahvat te je za kvalitetno i cjelovito ispunjenje Usluga izrade projektne dokumentacije i provedbu upravnih postupaka ishođenja akata za provedbu prostornih planova i dozvola za građenje sukladno Zakonu o prostornom uređenju (NN br. 153/13) i Zakonu o gradnji (NN br. 153/13) u predviđenom roku, potrebno da ponuditelj posjeduje značajno profesionalno iskustvo u ispunjavanju svih vrsta istih ili sličnih usluga navedenih u ovoj točki;
4.3.2. Izjavom ovjerenom i potpisanom od odgovorne osobe ponuditelja s popisom i podacima o stručnom kadru kojim ponuditelj raspolaže (prilog G ove dokumentacije) i koji će sudjelovati u realizaciji projekta, upotpunjeni podacima i dokazima o obrazovnim i stručnim kvalifikacijama i iskustvu svih nužnih članova stručnog tima.
Obrazovne i stručne kvalifikacije i iskustvo pojedinih članova stručnog tima dokazuju se ispunjenim CV obrascima (Prilog H ove dokumentacije) s popisom zahtijevanih dokazivih referenci i odgovarajućim dokazima (izjave, potvrde ili preslike dijelova dokumentacije iz kojih je vidljiva uloga stručnjaka).
Minimalni uvjeti o broju te obrazovnoj i stručnoj kvalifikaciji osoba odgovornih za pružanje usluge su:
Stručnjak 1 će biti zadužen za koordinaciju cjelokupnog projekta i realizaciju ugovora, za provedbu kontrole kvalitete izrade cjelokupne dokumentacije te za njezin pravovremeni dovršetak. On će općenito biti odgovoran za komunikaciju s projektnim timom naručitelja.